stanford-oval/wikipedia huggingface dataset:
עכבר חגבים דרומי

| עכבר חגבים דרומי |
| --- | --- |
 עכבר חגבים דרומי מחפש מזון
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: חולייתנים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: אוגריים
תת־משפחה:: נאוטומיים
סוג:: עכבר חגבים
מין:: עכבר חגבים דרומי
שם מדעי
 Onychomys torridus ‏קוס, 1874

עכבר חגבים דרומי (שם מדעי: Onychomys torridus; קרוי גם עכבר העקרבים או עכבר זאב), הוא מין ייחודי של מכרסם דמוי-עכבר הניזון מטרף חי. עכבר חגבים זה שוכן במדבריות ואזורים צחיחים במקסיקו וארצות הברית (באריזונה, קליפורניה, נבדה, ניו מקסיקו ויוטה). תזונתו מגוונת והיא כוללת חרקים כגון חגבים, חיפושיות, ועקרבים ואף עכברים ממינים שונים. עכבר זה ידוע בזכות עמידותו לארס. לעיתים קרובות הוא קוטל וניזון מעקרב צהוב אריזוני מין של עקרב הנחשב ארסי במיוחד.
תיאורו

עכבר חגבים דרומי הוא עכבר קטן וחסון הפעיל בשעות הלילה. הוא ידוע בדרך כלל כמין מונוגמי. לעכבר חגבים דרומי זנב קצר ואורכו הכולל 12-16.3 ס"מ. ראשו גבו וצידי גופו בצבע ורדרד או חום-אפור ובטנו ורגליו לבנים. הזנב קצר ועבה רובו בצבע הגוף וקצהו לבן.
ביולוגיה והתנהגות

לעקרב אריזונה המצוי בשפע באזורים הצחיחים בהם שוכן עכבר חגבים דרומי עקיצה כואבת במיוחד המרתיעה טורפים פוטנציאלים. כאשר עכבר חגבים דרומי מתמודד עם העקרב הוא סופג עקיצות חוזרות ונשנות אך ממשיך בתקיפתו עד שהוא קוטל את העקרב. החוקרים מצאו אצל העכבר מנגנון עצבי החוסם שליחת אותות כאב אל המוח. לאחר שהוא קוטל את העקרב העכבר מזדקף על שתי רגליו האחוריות ומשמיע קולות ציוץ המזכירים יללת זאב.
עכבר חגבים דרומי הוא מין של מכרסם טורף ואגרסיבי במיוחד. חוקרים בדקו עכברים במעבדה בהם נבדקה התנהגות טריפה כלפי צרצרים בעכברים מהם נמנע מזון. לאחר 48 שעות בהם נמנע מזון מהעכברים הם העדיפו לטרוף את הצרצרים מאשר לאכול את המזון אשר סופק להם במעבדה. כמו כן נצפתה העדפה בקרב העכברים לעסוק בטריפה של צרצרים חיים מאשר מתים מה שיכול להצביע על תנועת הטרף כטריגר להתנהגות טריפה.
כאשר עכברי החגבים היו במגע עם עכברי מעבדה משני המינים הם הפגינו את התנהגות תוקפנית במיוחד כשהם נושכים את הגב והזנב של העכברים האחרים. לאחר יומיים 6 מ-43 הזכרים ו-22 מ-45 הנקבות קטלו ואכלו חלקי גוף מעכברי המעבדה. הבדל זה במידת האגרסיביות בין 2 המינים היה מובהק. החוקרים הסיקו שמניעת מזון וסוג הטרף השפיעו על מידת האגרסיביות והתנהגות הטריפה של העכברים.
הערות שוליים

↑  עכבר חגבים דרומי באתר הרשימה האדומה של IUCN
פליסקה

| --- | --- |

 מידות
 שטח:  34.356 קמ"ר 
 גובה מעל פני הים:  145 מ' 
 מיקום
 מדינה:  בולגריה 
 קואורדינטות:  43°21′43″N 27°07′31″E﻿ / ﻿43.362015°N 27.125411°E﻿ / 43.362015; 27.125411
  (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור פליסקה(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור פליסקה(למפת מחוז שומן רגילה) שומן נובי פאזאר פרסלב סמאידובו ורביצה קאולינובו סיליסטרה דובריץ' וארנה בורגס סליבן טרגובישטה ראזגרדפליסקה(למפת מחוז שומן מוגדלת) שומן נובי פאזאר פרסלב סמאידובו ורביצה קאולינובו סיליסטרה דובריץ' וארנה בורגס סליבן טרגובישטה ראזגרדפליסקה
 
פליסקה עתיקה
פּלִיסְקָה (בבולגרית Плиска) הייתה בירתה הראשונה של האימפריה הבולגרית הראשונה, בין השנים 681 ל-893 ועיר הבירה הראשונה של ישות מדינית כלשהי בבולגריה. כיום זהו שמו של כפר, השוכן ליד חורבות העיר העתיקה ובו מתגוררים 1,124 נפש.
תולדותיה של העיר

על פי הרשומות הבולגריות, בשנת 681 קבע החאן אספרוך את פליסקה כבירת ממלכת בולגריה. פליסקה עצמה הוקפה בתעלת מגן וסביב העיר נבנו ביצורים שהקיפו שטח של 23 קמ"ר. עובי החומה הפנימית היה 2.5 מטר וגובהה 12 מטר.
בשנת 809 הביזנטים בזזו את פליסקה, בשנת 811 חאן קרום הביס צבא של 70,000 חילים ביזנטיים בקרב פליסקה. יורשו של קרום, חאן אומורטאג "הבנאי" חתם על הסכם שלום עם הביזנטים ושיקם את העיר. בשנת 886 חאן בוריס הראשון הקים בית ספר לספרות, בראשו עמד נאום ובו פיתחו את האלפבית קירילי.
ב-892 הנהיג ולדימיר התקוממות פאגאנית כנגד התפשטות הנצרות אולם הובס. סימאון הראשון בנו של בוריס הראשון אשר קיבל את המלוכה, העביר את בירת ממלכת בולגריה לפרסלב. כתוצאה מכך, במשך המאה ה-10 התנוונה העיר.
פליסקה נהרסה על ידי הרוסים בשנת 969 ועל ידי הביזנטים בשנת 972. אחרי מלחמת העולם השנייה הוכרזו חורבות פליסקה כשמורה ארכאולוגית לאומית.
עכבר חגבים

| עכבר חגבים |
| --- | --- |
 עכבר חגבים מירן
מיון מדעי
ממלכה:: בעלי חיים
מערכה:: חולייתנים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: אוגריים
תת־משפחה:: נאוטומיים
סוג:: עכבר חגבים
מינים
 Onychomys arenicola  Onychomys leucogaster  Onychomys torridus
שם מדעי
 Onychomys ‏ברד, 1857

עכבר חגבים (שם מדעי: Onychomys) הוא סוג של מכרסם מדברי הניזון בעיקר מחרקים ועקרבים ארסיים. למרות השם הוא איננו עכבר אמיתי, ולא שייך למשפחת העכבריים אלא למשפחת האוגריים.
מאפיינים

אורך עכברי החגבים 9–13 סנטימטרים, והם בעלי פרווה אפורה עד זהובה, ראשם גדול ואוזניהם ורודות, הם בעלי כפות גדולות ושיניים חדות, והם יכולים לקפץ מהר יותר מעכברים רגילים. עכברים אלה גם יודעים לעמוד על שתי רגליים ולצעוק בחוזקה כדי להזהיר יריבים המתקרבים לטריטוריה שלהם.
הם אוכלים פרוקי-רגליים שונים כמו חגבים, חיפושיות, טרנטולות, נדלים ועקרבים, כולל המין הקטלני עקרב צהוב אריזוני. העכברים חסינים לארס העקרבים, אך עקרבים גדולים יכולים להילחם בהם עם הצבתות עד שהם יעזבו. בנוסף הם יטרפו עכברים קטנים מהם או יצורי מדבר אחרים.
תפוצת מכרסמים אלה היא מקנדה ועד מקסיקו בבתי גידול יבשים כמו ערבות, פרריה ומדבריות של קקטוסים.
מינים

עכבר חגבים מירן (Onychomys arenicola)
עכבר חגבים צפוני (Onychomys leucogaster)
עכבר חגבים דרומי (Onychomys torridus)
הערות שוליים

| --- | --- |
בקרת זהויות :  NLI: 987007545903905171  LCCN: sh85094840
פאטבוי סלים

| --- | --- |

נורמן קוק, 2004
 לידה:  31 ביולי 1963 (בן 61) ברומלי, הממלכה המאוחדת 
 שם לידה:  קוונטין לאו קוק
 שם במה:  Fatboy Slim 
 מוקד פעילות:  הממלכה המאוחדת 
 תקופת הפעילות:  מ-1981
 מקום לימודים:  אוניברסיטת ברייטון, Reigate Grammar School, מכללת ריגייט 
 עיסוק:  מוזיקאי, מפיק מוזיקלי, תקליטן
 סוגה:  טכנו, האוס, אסיד האוס, ביג ביט, רוק אלטרנטיבי
 שפה מועדפת:  אנגלית 
 כלי נגינה:  מקלדת, באס, גיטרה, תופים
 חברת תקליטים:  Skint, Astralwerks, Southern Fried, Thrive
 בן או בת זוג:  זואי בול (אוגוסט 1999–2016) 
 צאצאים:  Woody Cook 
 מספר צאצאים:  2 
 www.fatboyslim.net
 פרופיל ב-IMDb
 
נורמן קוונטין קוק (נולד ב-31 ביולי 1963, באנגלית: Norman Quentin Cook, נולד בשם קוונטין ליאו קוק ; Quentin Leo Cook), אשר ידוע בעיקר תחת שם הבמה פאטבוי סלים (Fatboy Slim), הוא DJ, מוזיקאי ומפיק מוזיקלי בריטי מחלוצי מוזיקת הריקודים האלקטרונית.
ביוגרפיה

קוק החל את הקריירה המוזיקלית שלו במהלך שנות השמונים כאשר הצטרף ללהקת האינדי רוק הבריטית The Housemartins, בה שימש בתור גיטריסט בס. הלהקה לא האריכה ימים ובשנת 1988 היא התפרקה. בעקבות כך קוק החל את קריירת הסולו שלו ואף זכה להכרה מסוימת כאשר הוציא את להיטו הראשון "Blame It on the Bassline" אשר הגיע למקום 29 במצעדים של שנת 1989.
בהמשך הקים קוק את ההרכב Beats International. האלבום הראשון של ההרכב אשר יצא לשווקים בשנת 1990 זכה להצלחה רבה והכיל את הלהיט "Dub Be Good to Me". אף על פי כן, האלבום השני של הלהקה "Excursion on the Version" אשר יצא לשווקים בשנת 1991 לא הצליח לשחזר את ההצלחה של קודמו.
לאחר מכן קוק הקים את ההרכב Freak Power יחד עם נגן הקרן אשלי סלייטר והזמר ג'סי גרהם. אלבום הבכורה של ההרכב "Drive Thru Booty" יצא בשנת 1994 והכיל את הלהיט "Turn On, Tune In, Cop Out", אשר זכה לפרסום רב, במיוחד לאחר שחברת לוי'ס השתמשה בו במסע הפרסום שלה. בשנת 1996 הוציא ההרכב את אלבומם השני "More of Everything for Everybody".
בהמשך עבד יחד עם הרכבים שונים בהם Pizzaman ו-Mighty Dub Katz.
בשנת 1995 הוציא קוק לשווקים, תחת שם הבמה Pizzaman, את אלבום הסולו Pizzamania אשר הכיל שירי האוס. שלושה שירים מתוך האלבום הגיעו לצמרת המצעד הבריטי באותה העת - "Trippin' on Sunshine", "Sex on the Streets" ו-"Happiness".
ב-1996 אימץ את שם הבמה פאטבוי סלים והוציא לשווקים אלבום בשם "Better Living Through Chemistry" אשר שילב בין היתר סגנונות ומקצבים שונים משנות השישים והשבעים. השיר "Everybody Needs a 303" מתוך האלבום הגיע לצמרת המצעד הבריטי באותה העת.
בשנת 1998 הוציא לשווקים את האלבום "You've Come a Long Way, Baby". האלבום אשר כלל בין היתר את הלהיטים "Right Here, Right Now", "Praise You" ו-"Rockafeller Skank" זכה להצלחה רבה.
בשנת 2000 הוציא לשווקים את האלבום "Halfway Between the Gutter and the Stars" אשר הכיל שני שירים אותם הוא ביצע בשיתוף פעולה עם מייסי גריי ואת הלהיט "Weapon of Choice" אשר זכה להצלחה רבה, ידוע גם בזכות הווידאו קליפ שלו בו כיכב השחקן כריסטופר ווקן.
בשנת 2004 הוציא לשווקים את האלבום "Palookaville".
ב-19 ביוני 2006 יצא לשווקים אלבום האוסף המצליח של פאטבוי סלים "The Greatest Hits - Why Try Harder".
בשנת 2013 הוציא את השיר "Eat Sleep Rave Repeat" שנחל הצלחה גם בגרסת המקור וגם לרמיקס של קלווין האריס.
במאי 2014 הוציא את השיר "Eparrei" יחד עם Dimitri Vegas & Like Mike, דיפלו, בונדה דו רולה ופין, ברמיקס של W&W. השיר הוחתם בלייבל "Smash The House" והוצג על ידי התקליטנים הטובים ביותר בעולם.
ב-12 במרץ 2017 הופיע בהאנגר 11 בתל אביב.
דיסקוגרפיה > אלבומי אולפן

1996 - Better Living Through Chemistry
1998 - You've Come a Long Way, Baby
2000 - Halfway Between the Gutter and the Stars
2004 - Palookaville
2009 - Here Lies Love
דיסקוגרפיה > אלבומי הופעה

1998 - On the Floor at the Boutique
2002 - Live on Brighton Beach
2002 - Big Beach Boutique II
2006 - Bondi Beach: New Years Eve 06
דיסקוגרפיה > אוספים

1993 - Skip to My Loops
1995 - Pizzamania
1995 - Southern Fried House
1997 - Beat Up the NME
2000 - Signature Series Volume 1
2000 - The Fatboy Slim/Norman Cook Collection
2001 - Halfway Between the Gutter and the Guardian
2001 - A Break from the Norm
2006 - Fala aí!
2006 - The Greatest Hits - Why Try Harder
2007 - The Greatest Hits - Remixed
2007 - Late Night Tales: Fatboy Slim
2009 - I Think We're Gonna Need A Bigger Boat
דיסקוגרפיה > מיני אלבומים

2000 - My Game
19 בנובמבר 2002 - Illuminati
19 בנובמבר 2002 - Camber Sands
19 בנובמבר 2002 - The Pimp
הערות שוליים

↑  Changes of Name, The Gazzete, ‏13 June 2002 (באנגלית)
↑  עמי פרידמן, פאטבוי סלים בישראל: מנת יתר של ניינטיז, באתר ynet, 13 במרץ 2017
↑  רז ישראלי, רייב פורים עם פאטבוי סלים: חג גדול לילדי שנות התשעים, באתר nrg‏, 13 במרץ 2017
↑  Tony Awards 2024: The complete list of winners, NPR, ‏16 ביוני 2024
| --- | --- |
בקרת זהויות :  NLI: 987007404807005171  BIBSYS: 2005668  BNE: XX1667357  BnF: cb14007292f (data)  CANTIC: a10927955  GND: 124700497  ICCU: UBOV754269  ISNI: 0000 0001 0802 6000  LCCN: no99022101  MusicBrainz: 34c63966-445c-4613-afe1-4f0e1e53ae9a  NKC: xx0001871  NTA: 25186779X  RERO: 02-A006469976  SUDOC: 15875073X  VIAF: 85317822   WorldCat (עם VIAF): 85317822
פיקניק בהאנגינג רוק (סדרת טלוויזיה)

| --- | --- |

 מבוסס על:  הרומן "Picnic at Hanging Rock" מאת ג'ואן לינדזי
 סוגה:  מסתורין דרמה רומנטיקה
 כותבים:  ביאטריס כריסטיאן אליס אדיסון
 בימוי:  מייקל ריימר לריסה קונדרקי אמנדה ברוטצ'י
 שחקנים:  נטלי דורמר  האריסון גילברטסון  סמארה ויבינג  Lola Bessis  לילי סאליבן  מדלן מאדן 
 ארץ מקור:  אוסטרליה אוסטרליה
 שפות:  אנגלית
 מספר עונות:  1 
 מספר פרקים:  6 
 הפקה
 חברת הפקה:  Fremantle Australia
 הפצה:  Fremantle
 מוזיקה:  סזרי ויאן סקוביסבסקי
 אורך פרק:  60 דקות
 שידור
 רשת שידור:  Showcase
 רשת שידור בישראל:  yes הטלוויזיה בלוויין
 תקופת שידור מקורית:  6 במאי 2018 – הווה
 קישורים חיצוניים
 דף התוכנית ב-IMDb
 
פיקניק בהאנגינג רוק (באנגלית: Picnic at Hanging Rock) היא מיני-סדרה אוסטרלית מסוגת מסתורין ודרמה רומנטית. הסדרה שודרה לראשונה ב-6 במאי 2018 בערוץ Showcase של רשת Foxtel. הסדרה מבוססת על רומן באותו שם מאת הסופרת ג'ואן לינדזי שיצא לאור ב-1967. העלילה היא אודות חבורה של תלמידות שנעלמות בצורה מסתורית כשהן יוצאות ליום פיקניק בהאנגינג רוק. פסקול הסדרה זכה בפרס המוזיקה הטובה ביותר לסדרת טלוויזיה.
תקציר עלילה

הסטר אפליארד רוכשת בית אחוזה מבודד בבוש שבאוסטרליה, ופותחת בו בית ספר משלים לבנות, אפליארד קולג', שנוחל הצלחה רבה. ביום ולנטיין בשנת 1900 התלמידות והמורות יוצאות לפיקניק בהאנגינג רוק, שם שלוש תלמידות והאומנת שלהם נעלמות באורח מסתורי. להיעלמותן יש השפעה הרסנית על שאר הבנות, צוות המורות והמשרתים, ועל מנהלת המוסד האניגמתית והאימתנית. יש שפע של תאוריות והסברים, סודות נחשפים, וההיסטריה שולטת בכל, עד שמתבררים פרטים על חייהם של הדמויות.
צוות השחקנים

נטלי דורמר – גברת הסטר אפליארד, המנהלת
לילי סאליבן – מירנדה ריד
לולה בסיס – מדמואזל דיאן דה פואטייה, מורה לצרפתית
האריסון גילברטסון – מייקל פיציוברט
סמרה ויבינג – אירמה לאופולד
מדלן מאדן – מריון קווייד
אינז קורו – שרה וייבורן
רובי ריס – אדית הורטון
יעל סטון – מיס דורה לאמלי, מורה להליכות ונימוסים, ולכתבי הקודש
פיליפ קוואסט – ארתור אפליארד, בעלה המנוח של הסטר
צוות השחקנים > תפקידי משנה

אנה מקגהאן – מיס גרטה מקרו, מורה לגאוגרפיה ומתמטיקה
סיבילה באד – גברת ולאנג', מורה לאמנות וספרות
קייט ברדפורד – רוז קנטון
מארק קולס סמית' ־ טום
קארין פיירפקס – הטבחית
ג'ון פלאוס – מר וייטהד, הגנן
מאיה פרידס – רוזמונד סוויפט
רוזלין ג'נטל – גברת פיציוברט
מרקוס גרהם – תומאסטי
אמילי גרול – מיני
קים גינגל – צ'ארלי סיימור-בייקר
דון האני – ד"ר מקנזי
יו היגינסון – ג'ספר קוסגרוב
ג'יימס הואר – אלברט קראנדל
פליקס ג'ונסון – טרופר נולן
מרקלה קאוונה – מירטל
ג'ולי ניהיל – גברת הורטון
ג'וני פסבולסקי – סרג'נט באמפר
אליסה טאדנהאם – לילי קנטון
הפקה

שלב הצילומים החל בפברואר 2017. הצילומים נערכו בלאבאסה, קולפילד, מנדוויל הול בטוראק, ריפון לי באלסטרנוויק, ויריבי פארק, וכן בליסטרפילד פארק ובעיר קלונס.
שידור

הסדרה שודרה לראשונה באוסטרליה בערוץ Showcase ב-2018. התוכנית נרכשה על ידי ה-BBC בממלכה המאוחדת, Canal+ בצרפת, RTÉ באירלנד, ואמזון וידאו בארצות הברית. בישראל שודרה הסדרה בערוץ yes EDGE של הטלוויזיה בלוויין.
הערות שוליים

↑  "Picnic at Hanging Rock". screenaustralia.gov.au. נבדק ב-25 באוקטובר 2017. {{cite web}}:  (עזרה)
↑  Knox, David (15 בפברואר 2018). "Airdate: Picnic at Hanging Rock". TV Tonight. נבדק ב-15 בפברואר 2018. {{cite web}}:  (עזרה)
↑  AMCOS, APRA. "2018 Screen Music Awards Winners Announced". apraamcos.com.au. נבדק ב-2019-01-04.
↑  "Picnic at Hanging Rock". Showcase. 7 בדצמבר 2017. אורכב מ-המקור ב-2018-05-02. נבדק ב-2 במאי 2018. {{cite web}}:  (עזרה)
↑  Clarke, Stewart (7 בדצמבר 2017). "Picnic at Hanging Rock for 2018 TV debut". The West Australian. נבדק ב-12 בינואר 2018. {{cite web}}:  (עזרה)
השחקנית הבריטית נטלי דורמר משתתפת בריאיון על הסדרה "פיקניק בהאנגינג רוק" במהלך פסטיבל הסרטים ה-14 בציריך ב-5 באוקטובר 2018 בשווייץ.
עיר בת-קיימא

עיר בת קיימא היא עיר שמתוכננת על פי עקרונות של קיימות (Sustainability). זוהי עיר שפועלת לספק את השירותים הנדרשים לתושבים במינימום זיהום אוויר ופגיעה באיכות הסביבה, מפחיתה את צריכת האנרגיה ומספקת מערכת תחבורה בת קיימא, המתעדפת תחבורה ציבורית והליכה על פני שימוש מרובה ברכב פרטי. כמו כן היא עיר השמה דגש על הגברת האינטראקציה בין האנשים בעיר, מיחזור והפרדת אשפה.
עיר בת קיימא אמורה להשאיר כמה שפחות טביעת רגל אקולוגית ועושה שימוש יעיל בקרקע. כמו כן נפוצה בה גישת עירוב השימושים, ללא הפרדה מוגדרת בין שימושי הקרקע השונים.
המונח "עיר אקולוגית", כפי שעיר בת קיימא מכונה לעיתים, עלה לשימוש על ידי ריצ'רד רגיסטר ב-1987, בספרו "העיר האקולוגית ברקלי: תכנון עירונית למען בריאות העתיד".
דוגמאות בולטות לערים אקולוגיות הן קוריטיבה בפרנה, ברזיל ופורטלנד בארצות הברית. אך אלה אינן הדוגמאות היחידות. נכון להיום, אין בישראל עיר בת קיימא. קיימות תוכניות של משרד התחבורה לבחירת רשות מקומית שתשמש כעיר מודל למערכת תחבורה בת-קיימא.
דוגמה מובהקת לעיר שאינה בת קיימא, ניכרת כריתה מסיבית של יערות הגשם, סמוך לריו דה ז'ניירו, ברזיל - ינואר 2009
דוגמאות לערים בנות קיימא > אוסטרליה

שכונת מורלנד בצפון מלבורן, היא שכונה ובה מתקיימת מדיניות לשטח נטול פחמן ועל פי תוכניות עיריית מלבורן, השכונה היא צעד ראשון להפיכת העיר כולה לעיר בת קיימא. באזורים שלמים בעיר מלבורן נאסרה התנועה לרכבים פרטיים והתחבורה הציבורית עוברת ייעול.
דוגמאות לערים בנות קיימא > אירלנד

מועצת העיר של דרום דבלין הכריזה על בניית קלונבוריס - עיר בפרברי דבלין שתהייה לעיר אקולוגית נטו, בימים אלה העיר נמצאת תחת בנייה מתקדמת. הנחת אבן הפינה הייתה בתחילת שנת 2008.
דוגמאות לערים בנות קיימא > ארצות הברית

פורטלנד, העיר האקולוגית היחידה בארצות הברית.
אקרוזאנטי, במרכז אריזונה - פרויקט מתוכנן.
אי הפלאים, סן פרנסיסקו, קליפורניה - פרויקט מתקדם לבניית עיר אקולוגית שיהווה מודל להפיכת העיר סן פרנסיסקו כולה לעיר בת קיימא
קויוט ספרינגס, נבדה, העיר האקולוגית המתוכננת הגדולה בארצות הברית
בבקוק ראנץ', פלורידה, עיר בת קיימא שעשויה להתבסס רק על אנרגיה סולארית.
דאגלס ראנץ', אריזונה
מסה דל-סול, אלבקרקי, ניו מקסיקו
פונרט פארק, קליפורניה.
דוגמאות לערים בנות קיימא > אקוודור

העיר לויה באקוודור זכתה בשלושה פרסים בינלאומיים על מעמדה כעיר בת קיימא מופלאה, לא מעט הודות לראש העיר שלה ד"ר חוסה בוליבר קסטיו.
דוגמאות לערים בנות קיימא > ברזיל

פורטו אלגרה בריו גראנדה דו סול בדרום ברזיל, היא דוגמה לעיר שעברה ממצב של עיר צפופה רועשת ומזהמת לעיר בת קיימא.
קוריטיבה, מדינת פרנה - דוגמה מובהקת, אולי הראשונה בעולם, לעיר בת-קיימא.
דוגמאות לערים בנות קיימא > גרמניה

פרייבורג, בבאדן-וירטמברג בדרום מערב גרמניה, ראש העיר רייאן ואובן מוביל מהלך להפיכת העיר לעיר בת קיימא, כשהוא נוטל את דגם קוריטיבה כמודל. אזורים נרחבים בעיר נאסרו לנסיעה ברכבים פרטיים.
דוגמאות לערים בנות קיימא > דנמרק

קאלונבורג, בחוף המערבי של האי שלן, הופכת בימים אלה לעיר תעשייה אקולוגית.
דוגמאות לערים בנות קיימא > הודו

עיר ההייטק הפיננסית הבינלאומית גוג'ראט (Gujarat International Finance Tec-City), במדינת גוג'ראט במערב המדינה היא עיר שנבנית מאפס כעיר בת-קיימא.
העיר מאנימקאלה במחוז קריאקאל בפודוצ'רי בדרום הודו.
דוגמאות לערים בנות קיימא > הממלכה המאוחדת

סנט דייווידס, בדרום מערב ויילס, העיר הקטנה ביותר בממלכה המאוחדת, עוברת הליך מעבר לעיר בת קיימא.
לסטר במחוז לסטרשייר, אזור איסט מידלנדס, היא העיר האקולוגית הראשונה בממלכה המאוחדת.
דוגמאות לערים בנות קיימא > הרפובליקה העממית של סין

סינו סינגפור טיינג'ין, בטיינג'ין הוא פרויקט משותף של סין וסינגפור להקמת עיר בת קיימא.
דונגטאן, על נהר היאנגצה לא הרחק משאנגחאי - פרויקט נוסף לבניית עיר אקולוגית
חואנבייואי,
דוגמאות לערים בנות קיימא > ניו זילנד

וייטקרה, במערב אוקלנד - העיר האקולוגית בעלת מאפיינים של עיר בת קיימא, הראשונה מסוגה במדינה.
דוגמאות לערים בנות קיימא > צרפת

אין עיר בת קיימא, אולם ישנה תוכנית להקמת 13 ערים אקולוגיות שתתבססנה במרסיי, גרנובל, בורדו, ניס ושטרסבורג.
דוגמאות לערים בנות קיימא > קוריאה הדרומית

אזור העסקים של מחוז סונדו, זוהי עיר אקולוגית מתוכננת שעתידה לכלול פארק מרכזי ונתיבי תחבורה יעילה.
קוואנגו-סיטי.
דוגמאות לערים בנות קיימא > קנדה

העיר קלגרי היא העיר האקולוגית היחידה בקנדה ונחשבת לעיר בת קיימא מוצלחת מסוגה עם עירוב שימושי קרקע נכון ותחבורה ציבורית יעילה למדי.
דוגמאות לערים בנות קיימא > קניה

גסיינדה, מומבסה - הפרויקט הגדול ביותר במזרח אפריקה להקמת עיר אקולוגית ובת קיימא. הבנייה נמצא בעיצומה ועם השלמת הבנייה תהיה זו העיר האקולוגית היחידה ביבשת אפריקה.
דוגמאות לערים בנות קיימא > רוסיה

נובו סטופינו, במחוז מוסקבה, עיר בת 55,000 תושבים, במרחק 70 קילומטר מכביש הטבעת של מוסקבה - הפרויקט הראשון במדינה להקמת עיר בת קיימא.
נבו-אקוביל, קרליה.
קיטז', מחוז קלוגה.
טיברקול, מחוז קרסנוירסק.
דוגמאות לערים בנות קיימא > שוודיה

אלווסטראנדן, גטבורג, מערב שוודיה - העיר האקולוגית היחידה בשוודיה.
שכונת חמרביו סייסטאד, סטוקהולם.
ראו גם

הליכתיות
הערות שוליים

↑  קול קורא לבחירת רשות מקומית שתשמש כעיר מודל למערכת תחבורה בת-קיימא, אתר משרד התחבורה
פייטרו טריבונו

פייטרו טריבונו (באיטלקית: Pietro Tribuno; נפטר בשנת 911) היה הדוכס ה-17 של ונציה. טריבונו כיהן בתפקיד הדוג'ה בין השנים 888 ועד פטירתו.
קורות חיים

פייטרו היה בנם של דומניקו ואנג'לה טריבונו, ואחיינו של פייטרו קאנדיאנו הראשון, שכיהן כדוג'ה זמן קצר קודם לכן. לאחר מותו של קאנדיאנו בקרב, ולאחר כהונה קצרה של ג'ובאני פרטיצ'יפאציו השני (ששב לכהן כדוג'ה לאחר מותו קאנדיאנו, על אף מצבו הבריאותי), נבחר טריבונו לתפקיד הדוג'ה.
מיד לאחר עלייתו לשלטון, החל טריבונו במשא ומתן עם יורשיו של קרל השמן. ההסכם שהושג הבטיח את זכויותיהם של תושבי ונציה במסחרם עם האימפריה הרומית הקדושה, והעניק סמכות שיפוט לוונציה על הסוחרים הוונציאנים בהיותם ברחבי האימפריה (דבר שהבטיח יציבות חוזית לסוחרים).
בשנת 888 החל המשא ומתן עם ארנולף מקרינתיאה. משא ומתן זה הופסק, והחל בשנית בשנת 891.
משמעות ההסכמים הייתה שגשוג רב לוונציה כתוצאה מהגידול בהיקף המסחר. בתקופת כהונתו של טריבונו הורחבו שטחי העיר על ידי יבוש שטחי ים נוספים.
בשנת 898 פשטו ההונגרים לוונציה לראשונה, ובשנת 899 נערכה תקיפה נוספת על לומברדיה אשר נפלו אחת אחרי השנייה. הדוג'ה אסף את צבאו והמתין למגיארים באלבוילה והביסם.
לאחר הצלת העיר מפני הפלישה, החל טריבונו לחזק את ביצורי העיר. טריבונו הקים חומה אשר הקיפה את אזור הריאלטו ומתח שרשרת ברזל לאורך התעלה הגדולה בין כנסיית גרגוריו הקדוש שבדורסודורו לאתר בו ממוקם כיום הפאלאצו גאגיה.
טריבונו נפטר בשנת 911 ונקבר בכנסיית סן זכריה. לאחר מותו נבחר לתפקיד הדוג'ה אורסו פרטיצ'יפאציו השני.
פייטרו טראדוניקו

פייטרו טראדוניקו (באיטלקית: Pietro Tradonico; בלטינית: Petrus Tradonicus Pola - פטרוד טראדוניקוס פולה; נפטר בשנת 864) היה הדוכס ה-13 של ונציה.
טראדוניקו, יליד איסטריה, כיהן כדוג'ה בין השנים 836–864.
בחירתו של טראדוניקו לדוג'ה קטעה רצף שלטוני של שושלת פרטיצ'יפאציו בוונציה.
קורות חיים

טראדוניקו היה איש צבא ולוחם, ולא איש ספר. הוא לא ידע קרוא וכתוב.
יחד עם זאת היה איש מעש, ובתקופת כהונתו של אגנלו פרטיצ'יפאציו כדוג'ה פעל טראדוניקו לבניית האיים המלאכותיים עליהם נבנתה העיר.
טראדוניקו עלה לשלטון לאחר שהדיח את קודמו, ג'ובאני פרטיצ'יפאציו הראשון. לאחר עלייתו לשלטון, ובדומה לקודמיו, מינה את בנו ג'ובאני טראדוניקו לדוג'ה לצידו.
טראדוניקו פעל רבות לשמור על העיר ועל היקף המסחר שלה: הוא הגן על ונציה מפני המוסלמים שתקפו אותה, ומפני שבטים סלאבים שתקפו אותה מצפון, נאבק בשודדי הים שפגעו במסחר, בשנת 839 יצא בראש משלחת צבאית לפאגאניה אשר תקפה ספינות ונציאניות, כרת הסכם שלום עם הנסיך מיסלאב מקרואטיה ודלמטיה.
בשנת 840 יצא למתקפה צבאית כנגד פאגאניה אולם נחל תבוסה למעלה מ-100 מלוחמיו נהרגו. קרב נוסף נגד הפאגאנים, שהמשיכו לתקוף את ונציה, נערך בשנת 846 בסמוך ללגונת ונציה.
בשנת 840 הכיר קיסר האימפריה הרומית הקדושה לות'ייר בעצמאותה של ונציה, ובסמכותו של טראדוניקו כשליטה.
בשנת 864 נרצח טראדוניקו על ידי מתנקשים.
פולינה אדמוב

| --- | --- |

 לידה:  1970 (בת 54 בערך) מוסקבה, ברה"מ 
 מקום לימודים:  אוניברסיטת מוסקבה לעיצוב גרפי ודפוס 
 תחום יצירה:  עיצוב במה, עיצוב תלבושות 
 פרסים והוקרה:  פרס התיאטרון הישראלי 
 בן או בת זוג:  רועי חן 
 polinaadamov.com
 
פּוֹלינה אָדָמוֹב (ברוסית: Полина Адамова; נולדה ב-1970) היא מעצבת ספרים, תפאורה ותלבושות לתיאטרון ישראלית.
ביוגרפיה

פולינה אדמוב נולדה וגדלה במוסקבה. אביה היה פרופסור ולימד עיצוב ספרים באקדמיה לעיצוב גרפי ודפוס במוסקבה, ואמה היא ציירת, אשר שימשה שנים רבות כמעצבת ראשית בהוצאת ספרים במוסקבה. אדמוב למדה במשך חמש שנים עיצוב ספרים באקדמיה לעיצוב גרפי ודפוס במוסקבה והיא בעלת תואר שני בנושא. למדה בקורס עיצוב תיאטרון במשך שנה. עלתה לישראל בשנת 2001.
אדמוב מעצבת תפאורה ותלבושות לתיאטראות שונים בחו"ל החל משנת 1995, תיאטראות "סדנת פטר פומנקו" ותיאטרון ע"ש וכטנגוב במוסקבה, תיאטרון "מולודוי", תיאטרון סוזירה והתיאטרון הלאומי ע"ש פרנקו בקייב ו-Takoi Teatr בסנקט פטרבורג.
לתיאטראות שונים בישראל החל משנת 2003: תיאטרון מלנקי, התיאטרון הערבי-עברי ביפו, הבימה הייניקן קלאב, תיאטרון הבימה, תיאטרון הסמטה, אופרה בפרינג', תיאטרון צוותא, תיאטרון קונטקסט, תיאטרון החאן ותיאטרון היידישפיל. עסקה בעיצוב תפאורה ותלבושות בפרויקטים שונים בבתי ספר לתיאטרון בישראל (2001–2005). היא גם עיצבה לכל התיאטראות את התוכניות, העלונים, הכרזות ואתרי האינטרנט.
אדמוב הייתה מעצבת פרסומות בהוצאת "קומרסנט", מוסקבה. שימשה כמעצבת ספרים בהוצאות "איוון פרס" ו"רוסמן", "מיסל", ו"המוזיאון ע"ש פושקין" במוסקבה ובארגון ג'וינט ירושלים-מוסקבה, בהוצאות "ספרית מעריב", "ידיעות אחרונות" ו"גשרי תרבות". הייתה מעצבת ראשית במגזינים "זנווס", "מדווד", "מחא"ט הוצאה לאור" ו"ארכידום" במוסקבה. במגזינים "סלון" ו"קינותיאטר" בקייב ובמגזין "Time-Out" ישראל בשפה הרוסית. שימשה כמעצבת הגרפית הראשית לחלק מהצגות תיאטרון "גשר", מעצבת גרפית לתיאטרון קונטקסט ועיצבה כרזות ותוכניות לתיאטרון החאן.
מתגוררת בתל אביב עם בן זוגה, הסופר והמתרגם רועי חן, ולהם בן אחד.
מתוך ההצגה "מירה'לה אפרת" מאת יעקב גורדין, תיאטרון קונטקסט (2011)
המחזה "איוב", על פי יוזף רות, תיאטרון מלנקי (2010)
"סדר עולמי חדש" מאת הרולד פינטר, תיאטרון החאן (2010)
"סדר עולמי חדש" מאת הרולד פינטר, תיאטרון החאן (2010)
דוקטור רייס בהצגה "מולי סוויני" מאת בריאן פריל, תיאטרון החאן (2011)
מולי סוויני בהצגה "מולי סוויני" מאת בריאן פריל, תיאטרון החאן (2011)
פרסים

"משחק של אהבה ומזל" - פרס התיאטרון הישראלי לעיצוב תלבושות, ישראל (2012)
"הלילה השנים עשר" - פרס התיאטרון הישראלי לעיצוב תלבושות, ישראל (2010)
"אורפאוס במטרו" – פרס קיפוד הזהב לתפאורה הטובה של השנה, ישראל (2009)
"הזר" – הצגת הפרינג' הטובה של השנה, מלנקי, ישראל (2004)
"המרקיז דה סאד", פרס התפאורה הטובה של השנה, פקטורל, אוקראינה (1999)
מגזין "קינותיאטר", פרס העיצוב הגרפי של השנה, קייב (2000)
"פלאי פרוורי מוסקבה", פרס העיצוב הגרפי של השנה, מוסקבה (1997)